Masakr u Gračanima
Pokolj u Gračanima je naziv koji se odnosi na niz masovnih likvidacija  koji su, nedugo po završetku Drugog svjetskog rata, u svibnju 1945. godine u naselju Gračani, u neposrednoj blizini Zagreba, pripadnici Jugoslavenske armije (partizani), odnosno jugoslavenske vlasti izvele nad zarobljenim pripadnicima vojnih i paravojnih formacija, odnosno civilima povezanim ili osumnjičenim za suradnju sa u ratu poraženim režimom Nezavisne Države Hrvatske. Smatra se da je tom prilikom ubijeno najmanje 783 ljudi, koji su pokopani u 20 masovnih grobnica. Prema svjedočenju mještana, egzekucije su izvodili pripadnici 6. ličke divizije, odnosno pripadnici novoformirane Narodne milicije; žrtve su na mjesto egzekucije pješke ili u kolonama dovođene iz zatvora i sabirnih logora. Likvidacije su počele 10. svibnja, a završile do kraja mjeseca. 

Pokolj u Gračanima se od 2008. godine obilježavala od strane mještana komemorativnim skupovima. 2015. je žrtvama pokolja podignut spomenik.

Vidi još 
 Blajburški pokolj

Vanjske veze 
 Započelo otkopavanje masovnih grobnica u Gračanima, Slobodna Dalmacija, 10. XI 2012.

1945
Gračani
Povijest Zagreba